open-index/open-wikipedia-markdown huggingface dataset:
Rinkimai Latvijoje

**Rinkimai Latvijoje** – Centrinės rinkimų komisijos rengiami rinkimai, numatantys Latvijos Saeimos – vienerių rūmų parlamento – išrinkimą. Saeimą sudaro 100 narių, kurie kas ketverius metus išrenkami parlamento rinkimuose. Minimali riba, nustatyta politinei partijai patekti į parlamentą, yra 5 % rinkėjų balsų. Įgaliojimų pasiskirstymas atliekamas pagal proporcinio atstovavimo sistemą. Parlamento rinkimai paprastai vyksta pirmąjį spalio mėnesio šeštadienį. Ta pačia sistema Latvijoje vyksta rinkimai į 7–60 sudarančias narių savivaldybių tarybas. Latvijos prezidentą renka Saeima, nes šalies valdymo forma yra parlamentinė demokratija.

Latvijoje veikia daugiapartinė politinė sistema, suteikianti galimybę dalyvauti daugeliui politinių partijų. Dėl šios priežasties net rinkimų nugalėtoja dažniausiai priversta kurti koalicinę vyriausybę.

## Parlamento rinkimai

2018 m. spalio 6 d. rinkimų į Saeimą rezultatai (partijos, surinkusios daugiau kaip 5 % balsų):
* Santarvė: 19,80 %, 23 vietos
* „Kas valdo šalį?“ (*Kam pieder valsts?*): 14,25 %, 16 vietų
* Naujoji konservatorių partija (*Jaunā konservatīvā partija, JKP*): 13,59 %, 16 vietų
* „Vystymui/Už!“ (*Attīstībai/Par!, AP!*): 12,04 %, 13 vietų
* Nacionalinis susivienijimas: 11,01 %, 13 vietų
* Žaliųjų ir valstiečių sąjunga: 9,91 %, 11 vietų
* Vienybė: 6,69 %, 8 vietos

## Referendumai

Pagal Latvijos Respublikos Konstituciją, nacionaliniai referendumai gali būti rengiami dėl parlamento sušaukimo (14 str.), ES narystės (68 str.), Prezidento atmestų įstatymų priėmimo (72 str.), 
Konstitucijos pataisų (78 str.). 

Vienas paskutiniųjų buvo 2012 m. Latvijos konstitucijos referendumas dėl Konstitucijos pataisų, siekiant įteisinti rusų kalbą, kaip antrąją šalies valstybinę kalbą.

## Šaltiniai
Juozas Daukšys

**Juozas Daukšys** (1931 m. balandžio 28 d. Pušėnuose, Butrimonių valsčiuje – 2023 m. rugsėjo 8 d.) – Lietuvos pramonininkas.

## Biografija
Studijavo ir dirbo žemės ūkio srityje. 1969 m. baigė Vilniaus universitetą. Alytuje įkūrus vyno gamyklą, tapo Alytaus gamyklos (dabar Alita) generaliniu direktoriumi ir juo dirbo iki 1994 m.

1994 m. pradėjo dirbti direktoriumi atskiru padaliniu tapusiame ceche. J. Daukšio pastangomis netrukus šis cechas tapo pasaulinio garso bendrovės Coca-Cola pirmuoju padaliniu Lietuvoje. 1996 m. pasitraukė iš aktyvios gamybinės veiklos, bet išliko aktyvus Alytaus Rotary klubo narys, dalyvavo Trečiojo amžiaus universiteto veikloje.

## Knyga „Nuojautos Purslai“
„Nuojautos purslai“ – tai savotiškas Alytaus pramonės istorijos metraštis. Jame ilgametis buvusios vyno ir šampano gamyklos „Alita“ direktorius pasakoja ne tik netikėtą ir daugelio pyktą bei pavydą kėlusią šampano atsiradimo Alytuje istoriją, bet kalba ir apie nerašytą garbės kodeksą, kuriuo vadovavosi tarybinių laikų vyndariai, prisimena įprasta kasdienybe buvusias „nešimo" iš gamyklų tradicijas, apžvelgia to meto rinkodaros principus, kuriuos labiausiai pakeitė ne pasikeitusi santvarka, o žmonių požiūris į kitus žmones.
Atsiminimų knygoje „Nuojautos purslai“ autorius pasakoja apie nueitą gamybininko ir vadovo kelią, atskleidžia savo požiūrį į nekintančias gyvenimo vertybes – šeimą, pagarbą žmogui, pareigą ir atsakomybę.
Nuojautos purslai tai ne vien asmeninių atsiminimų knyga. Tai žvilgsnis į netolimą Alytaus praeitį, kuri kartais vadinama miesto aukso amžiumi. Juozo Daukšio veikla neabejotinai yra reikšminga Lietuvos pramonės lyderio vardą turėjusio ir šiandien su nostalgija tuos laikus prisimenančio Alytaus istorijos dalis. 

## Įvertinimas
* 2013 metais už nuopelnus Alytaus miestui apdovanotas "Garbės piliečio" vardu.

## Šaltiniai

## Nuorodos
*https://kultura.lrytas.lt/meno-pulsas/2013/02/14/news/sv-valentino-diena---sampano-karaliaus-dovanos-5106774/
*https://www.alytus.lt/naujienos/-/asset_publisher/WItoiZf6GhA3/content/id/1370268
*http://www.fm99.lt/alytus-svenc%C2%8Dia-gimtadieni-ir-pagerbia-geriausius-bei-iskiliausius/
*https://alytausgidas.lt/naujiena/15433-alytaus-bibliotekoms-juozo-dauksio-knyga-nuotraukos
Rinkimai Estijoje

**Rinkimai Estijoje** – Estijoje nacionaliniu lygmeniu organizuojami rinkimai, kai išrenkami įstatymų leidžiamosios valdžios atstovai. Priežiūrą vykdo Estijos nacionalinė rinkimų komisija. Į šalies parlamentą Riigikogu ketverių metų kadencijai pagal proporcinio atstovavimo sistemą renkamas 101 narys. Valstybės vadovas – prezidentas – renkamas penkerių metų kadencijai parlamente (per pirmą-trečią sesijas) arba rinkimų kolegijoje (per ketvirtą ir vėlesnes sesijas). Savivaldybėse Estija renka savivaldybių tarybas, kurios skiriasi narių skaičiumi. Rinkimų įstatymas nustato minimalų tarybos dydį, priklausomai nuo savivaldybės dydžio. Vietos valdžios tarybos taip pat renkamos proporcingai atstovaujant rinkėjų skaičių:
* Minimalus tarybos narių skaičius yra ne mažesnis kaip 7 vietos
* Daugiau nei 2000 gyventojų: ne mažiau kaip 13 vietų
* Daugiau nei 5000 gyventojų: ne mažiau kaip 17 vietų
* Daugiau nei 10 000 gyventojų: ne mažiau kaip 21 vieta
* Daugiau nei 50 000 gyventojų: ne mažiau kaip 31 vieta
* Daugiau nei 300 000 gyventojų: ne mažiau kaip 79 vietos

Estijoje veikia daugiapartinė politinė sistema, todėl į parlamentą patenka įvairios politinės jėgos, dažniausiai yra kuriama koalicinė vyriausybė. Minimali riba, nustatyta politinei partijai patekti į parlamentą, yra 5% rinkėjų balsų.

## Estijos parlamento rinkimai

Per 2019 m. kovo 3 d. rinkimus 5% balsų barjerą peržengusios ir į parlamentą patekusios partijos:
* Estijos reformų partija: 28,8%, 34 vietos
* Estijos centro partija: 23,0%, 26 vietos
* Konservatorių liaudies partija: 17,8%, 19 vietų
* Pro Patria: 11,4%, 12 vietų
* Estijos socialdemokratų partija: 9,8%, 10 vietų

## Europos parlamento rinkimai

Estija rinko savo atstovus į Europos parlamentą 2004, 2009, 2014, 2019 m.

## Referendumai

Estijos Konstitucija suteikia Estijos parlamentui teisę pateikti referendumui įstatymo projektą ar kitą nacionalinį klausimą (Konstitucijos 105 str.). Balsavimo rezultatai yra privalomi. Jei referendumui pateiktas įstatymo projektas negauna balsų daugumos, Prezidentas paskelbia neeilinius rinkimus į parlamentą.

Yra keletas klausimų, kurie negali būti pateikti referendumui: susiję su biudžetu, mokesčiais, valstybės finansiniais įsipareigojimais, tarptautinių sutarčių ratifikavimu ir denonsavimu, nepaprastosios padėties deklaravimu ar nutraukimu arba nacionaline gynyba (105 str.). Kai kurios Konstitucijos nuostatos (skyriai „Bendrosios nuostatos“ ir „Konstitucijos pakeitimas“) gali būti keičiamos tik referendumu (162 str.). Likusi Konstitucija gali būti taisoma taip pat:
* referendume;
* dviejų paeiliui kadencijų parlamente,
* skubos tvarka parlamente (163 str.).
Referendumui dėl Konstitucijos pataisų surengti būtina trijų penktadalių parlamento narių balsų dauguma (164 str.).

Iki 2019 m. Estijos parlamentas surengė referendumus 2 kartus po to, kai Estija atgavo nepriklausomybę nuo TSRS: dėl naujos konstitucijos ir pilietybės 1992 m. ir dėl Europos Sąjungos narystės 2003 m. Taip pat 1991 m. vyko referendumas dėl Estijos nepriklausomybės atkūrimo, siekiant išsivaduoti iš TSRS.

## Šaltiniai

## Nuorodos

* Estijos nacionalinė rinkimų komisija
Sumatrinis tigras

**Sumatrinis tigras** (*Panthera tigris sondaica*) – katinių (*Felidae*) šeimos plėšrus žinduolis; vienas iš 6 tigrų porūšių. Gyvena Sumatros saloje. Laikomas kritiškai nykstančiu, įtrauktas į Tarptautinę raudonąją knygą nuo 2008 m., šiuo metu yra maždaug nuo 500 iki 600 individų, jų sparčiai mažėja. Pagrindine nykimo priežastimi laikomas gyvenamųjų buveinių nykimas dėl palmių aliejaus plantacijų.

Sumatrinis tigras šiuo metu yra vienintelis tigro porūšis, gyvenantis Sundos salose, tuo tarpu balinis ir javinis tigras yra išnykę.

## Aprašymas
Redžinaldas Pokokas buvo pirmasis, atskyręs šį porūšį nuo bengalinio ir javinio tigro, remdamasis tuo, kad sumatrinio tigro kailio spalva yra tamsesnė nei javinio.

Sumatrinis tigras yra vienas mažiausių tigrų, maždaug leopardo arba jaguaro dydžio. Patinai sveria nuo 100 iki 140 kg, yra nuo 2,2 iki 2,55 m ilgio. Patelės sveria nuo 75 iki 110 kg, yra nuo 2,15 iki 2,3 m ilgio.

## Šaltiniai
Lenkijos nacionalinė rinkimų komisija

**Nacionalinė rinkimų komisija** (NRK) () – rinkimus Lenkijoje organizuojanti, nuolat veikianti administracinė įstaiga Lenkijoje. Jos būstinė įsikūrusi Varšuvoje, Prezidento kanceliarijos pastatų komplekse, ul. Wiejska 10. NRK dabartine organizacine forma, tačiau šiek tiek siauresne kompetencija, buvo sukurta 1991 m. birželio 28 d.

## Komisijos sudėtis

Lenkijos Nacionalinę rinkimų komisiją sudaro 9 nariai: 
* trys Konstitucinio tribunolo teisėjai, teikti tribunolo pirmininko ir paskirti Prezidento sprendimu ; 
* trys Aukščiausiojo teismo teisėjai, teikti teismo pirmininko  ir paskirti Prezidento sprendimu; 
* trys Aukščiausiojo administracinio teismo teisėjai, teikti teismo pirmininko. 
Komisijos nario kadencijos trukmė siekia 9 metus, bet ne ilgiau kaip iki 70 m. amžiaus. Komisijos narį paskyręs teismo vadovas gali jį atšaukti esant konkrečiai priežasčiai.

## Veikla

Nacionalinė rinkimų komisija yra aukščiausia rinkimų komisija Lenkijoje. Jai vadovauja vienas pirmininkas ir du pirmininko pavaduotojai. NRK suformuoja laikinąsias teritorines rinkimų komisijas, organizuoja visus rinkimus Lenkijoje:
* Lenkijos Respublikos prezidento rinkimai;
* rinkimai į Seimą ir Senatą (parlamento žemutiniai ir viršutiniai rūmai);
* vietos rinkimai;
* Europos Parlamento rinkimai;
* nacionaliniai ir vietos referendumai.

## Šaltiniai

## Nuorodos

* Oficiali svetainė
Rinkimai Lenkijoje

**Rinkimai Lenkijoje** –  Lenkijoje nacionaliniu lygmeniu organizuojami rinkimai, kai išrenkami įstatymų leidžiamosios valdžios atstovai ir valstybės vadovas – prezidentas. Taip pat vyksta įvairūs regioniniai rinkimai, referendumai ir Europos Parlamento rinkimai. Lenkijoje veikia daugiapartinė politinė sistema, nuo 1997 m. priimta Lenkijos Respublikos Konstitucija.

Prezidentą penkerių metų kadencijai renka šalies žmonės visuotiniuose rinkimuose. Lenkijos parlamento žemieji rūmai kartu su Senatu sudaro Nacionalinę asamblėją. 460 narių išrenkami visuotiniu balsavimu pagal proporcinių rinkimų sistemą 4 metų kadencijai. Į parlamento aukštuosius rūmus Senatą išrenkama 100 narių visuotiniu balsavimu 4 metų kadencijai. Patekimui į parlamentą nustatytas 5% gaunamų rinkėjų balsų barjeras atskiroms partijoms ir 8% riba koalicijoms (reikalavimas netaikomas tautinėms mažumoms).

## Istorija

Rinkimai Lenkijoje vyksta jau kelis šimtmečius, pradedant Lenkijos Seimo (žinomo kaip pirmojo Seimo) rinkimais, vykusiais Lenčicoje 1182 m. Nuo 1493 m. Lenkijos karaliai buvo įpareigoti šaukti vietinius seimelius kas dvejus metus. Nuo 1573 iki 1795 m. valstybės renkamosios monarchijos sistema Lenkijoje reikalavo per seimų rinkimus išrinkti karalius.

Pirmieji šiuolaikiniai ir laisvi rinkimai XX a. Lenkijoje įvyko 1919 m., praėjus dviem mėnesiams po Lenkijos nepriklausomybės atgavimo. Po Antrojo pasaulinio karo šalis pateko į TSRS įtakos sferą. Kaip marionetinė valstybė, ji tapo kontroliuojama komunistų valdžios, kuri įtakojo pirmuosius pokario rinkimus 1947 m. Nuo to laiko Lenkijoje vyko reguliarūs rinkimai, tačiau nebuvo laisvų demokratinių rinkimų iki pat istorinių parlamentinių rinkimų Lenkijoje 1989 m., kuriuos pralaimėjo valdančiojo režimo atstovai. Po šių rinkimų Lenkija tapo pirmąja Rytų bloko valstybe, kurioje leista opozicinėms partijoms atstovauti įstatymų leidžiamąją valdžią. Po 1991 m. rinkimai vyksta atstovaujamosios demokratijos principais, rinkimus rengia ir prižiūri Nacionalinė rinkimų komisija.

## Šaltiniai

## Nuorodos

* Nacionalinė rinkimų komisija
Pietų Kinijos tigras

**Pietų Kinijos tigras** (*Panthera tigris tigris*) – katinių (*Felidae*) šeimos plėšrus žinduolis; vienas iš 6 tigrų porūšių. Gyvena Pietų Kinijoje. Laikomas grėsmingai nykstančiu, nuo 1996 m. įtrauktas į Tarptautinę raudonąją knygą, taip pat galimai išnykęs laisvėje, nes nė vienas individas nebuvo pastebėtas nuo 1980-ųjų.

## Šaltiniai
Estijos nacionalinė rinkimų komisija

**Estijos nacionalinė rinkimų komisija** () – Estijos valstybinė institucija, vykdanti rinkimų Estijoje priežiūrą. Ji stebi, kaip laikomasi rinkimų įstatymo nuostatų, balsavimo slaptumo reikalavimų, prižiūri rinkimus, registruoja kandidatus, tvirtina rinkimų rezultatus. Nacionalinės rinkimų komisijos pirmininkas nuo 2016 m. – Meelis Eerik.

Rinkimus praveda Estijos parlamento kanceliarijos struktūrinis padalinys - Nacionalinė rinkimų organizavimo  tarnyba (*Riigi valimisteenistus*). Nacionalinė rinkimų komisija suformuojama, remiantis rinkimų į Estijos parlamentą įstatymu. Komisijos narių kadencija trunka 4 metus. Į jos sudėtį įeina 7 nariai:
* pirmosios instancijos teismo pirmininkas, paskirtas Aukščiausiojo teismo pirmininko; 
* apeliacinio teismo teisėjas, paskirtas Aukščiausiojo teismo pirmininko; 
* teisingumo kanclerio patarėjas, paskirtas Teisingumo kanclerio;
* valstybinio audito biuro valstybės tarnautojas, paskirtas generalinio auditoriaus; 
* prokuroras, paskirtas vyriausiojo prokuroro; 
* valstybės tarnautojas, paskirtas parlamento kanclerio;
* valstybės kanceliarijos tarnautojas, paskirtas valstybės sekretoriaus.

## Nuorodos

* Oficiali svetainė
Latvijos centrinė rinkimų komisija

**Centrinė rinkimų komisija** () – Latvijos valstybinė institucija, atsakinga už rinkimų į Saeimą, Europos Parlamentą ir savivaldybes, taip pat referendumų organizavimą ir vykdymą. Centrinė rinkimų komisija yra nuolatinė Latvijos vyriausybės institucija, kurią sudaro 9 nariai. Šalies parlamentas skiria komisijos pirmininką ir 7 narius, be to, Aukščiausiasis Teismas išrenka dar vieną. Centrinė rinkimų komisija suformuoja regionines rinkimų komisijas. 2019 m. Komisijos vadove išrinkta Kristīne Bērziņa.

## Istorija

Rinkimų komisija buvo įkurta 1922 m. liepos 20 d., rengiantis išrinkti pirmąjį šalies parlamentą 1922 m. Po Latvijos nepriklausomybės atkūrimo, 1992 m. gruodžio 8 d. buvo atkurta ir  Centrinė rinkimų komisija.

### Komisijos pirmininkai

## Šaltiniai

## Nuorodos

* Oficiali svetainė
2017 m. Pietų Korėjos prezidento rinkimai

**2017 m. Pietų Korėjos prezidento rinkimai** – visuotiniai prezidento rinkimai, vykę Pietų Korėjoje 2017 m. gegužės 9 d. Juose naudota vieno turo mažoritarinė rinkimų sistema. Rinkimus didele persvara laimėjo nuolat gyventojų apklausose pirmavęs Demokratų partijos atstovas Mun Džėinas (). Antroje vietoje liko Korėjos laisvės partijos iškeltas Hong Džunpjo ().

Iš viso rinkimuose dalyvavo 13 kandidatų. Rinkiminėje kampanijoje, kuri truko nuo balandžio 17 d. iki gegužės 8 d., dominavo ekonomikos stiprinimo, kovos su korupcija, bedarbystės mažinimo, santykių su Šiaurės Korėja ir kiti klausimai. Rinkimai buvo neįprasti tuo, kad buvo surengti puse metų anksčiau nei planuota dėl prezidentės Pak Kinhė nušalinimo po korupcijos skandalo.

## Kandidatai

Iš viso kandidatais užsiregistravo 15 asmenų, tačiau du iš jų vėliau atsiėmė savo kandidatūrą. Tarp kandidatų stipriausias pozicijas užėmė: Mun Džėinas, Hong Džunpjo, An Čolsu, Ju Songminas, Sim Sangdžong.

## Rezultatai

Galutiniai rinkimų rezultatai:

## Šaltiniai
Pranas Kazlauskas

** Pranas Kazlauskas** (, , - (1830 – 1865 m. – Lietuvos kunigas, 1859-1863 m. Nemajūnų Šv. apaštalų Petro ir Pauliaus bažnyčios klebonas, 1863 m. sukilimo dalyvis, Sibiro tremtinys.

## Biografija

Pranas Kazlauskas - gimė 1830 metais. Tėvas – Florijonas Kazlauskas.

1851 m. Pranas Kazlauskas buvo paskirtas (įšventintas) kunigu. Nuo 1859 m. paskirtas Nemajūnų Šv. apaštalų Petro ir Pauliaus bažnyčios klebonu, buvo šios bažnyčios administratorius. 

Pranui Kazlauskui klebonaujant Nemajūnų bažnyčioje, svarstyta, kaip pagerinti  prastą bažnyčios pastato būklę, t. y. norėta pastatyti naują bažnyčią.  1862 m. patvirtintas mūrinės bažnyčios projektas ir bažnyčia po truputį pradėta mūryti.

1862 m. pab. - 1863 m. pradžioje kunigas Kazlauskas lankydavosi pas bajorą Adomą Bartuševičių Panemunio dvare, kur vyko paruošiamieji 1863 m. sukilimui veiksmai.

Kilus 1863 m. sukilimui, per 1863 m. šv. Velykas Nemajūnų bažnyčioje buvo giedamos patriotinės dainos.
Dėl dalyvavimo 1863 m. sukilime prieš Nemajūnų bažnyčios kleboną Praną Kazlauską Trakų politinių tyrimų komisijoje buvo iškelta byla, kunigas buvo suimtas ir tardomas. 

1863 m. lapkričio 27 d. kunigas  Pranas Kazlauskas apkaltintas antivyriausybinio turinio, kviečiančių prisidėti prie sukilimo atsišaukimų platinimu taip pat valstiečių kurstymu prisidėti prie sukilimo. Tuo pačiu metu Pranas Kazlauskas atiduotas Karo lauko auditoriatui, kuriame buvo teisiami sukilėliai.

Tardomas, į klausimą, ar ką nors pats įtariantis kaip jį išdavusį, kunigas atsakęs, jog nieko neįtariantis. 

1864 m. Karo lauko auditoriato nuosprendžiu 34 metų amžiaus Nemajūnų bažnyčios klebonas Pranas Kazlauskas nuteistas šešeriems metams katorgos darbų Sibire, iš jo atimtas dvasininko titulas, paskirta viso turimo turto konfiskacija. 

Ištremtas į Sibirą 1864 metais.

Daugiau apie Prano Kazlausko likimą nieko nežinoma. 

## Literatūra

* Dr. Irma Randakevičienė. „1863 m. sukilimas Trakų apskrityje ir politinių bylų tyrimai“. http://www.voruta.lt/wp-content/uploads/Voruta-2018-nr.-8.pdf

* Vytautas Kuzmickas. 1863-ieji Verknės ir Nemuno krašte: kovos, viltys ir netektys (I-XIII). http://www.naujasisgelupis.lt, http://www.naujasisgelupis.lt/?p=3727, http://www.naujasisgelupis.lt/?p=3669, http://www.naujasisgelupis.lt/?p=3774, http://www.naujasisgelupis.lt/?p=3932, http://www.naujasisgelupis.lt/?p=3988, http://www.naujasisgelupis.lt/?p=4030, http://www.naujasisgelupis.lt/?p=4065, http://www.naujasisgelupis.lt/?p=4118, http://www.naujasisgelupis.lt/?p=4426, http://www.naujasisgelupis.lt/?p=5162, http://www.naujasisgelupis.lt/?p=5207, http://www.naujasisgelupis.lt/?p=5594

* Lietuvos valstybės istorijos archyve saugoma Prano Kazlausko ir kt. 1863 m. sukilimo dalyvių byla, fondas 1248, apyrašas 2, byla Nr. 173.
Paaluošė

**Paaluošė̃**  (, ) – agromiestelis Gudijoje, Gardino srityje, Astravo rajone. Gudagojo kaimiškosios apylinkės centras (nuo 2013 m.). Įsikūręs 5 km į pietvakarius nuo Astravo, 1,5 km nuo Gudagojo GS gyvenvietės, greta Vilniaus–Minsko geležinkelio, prie Aluošios upelio. Yra medicinos punktas, parduotuvė, klubas-biblioteka, vaikų darželis, girininkija.

## Šaltiniai
Rinkimai Baltarusijoje

**Rinkimai Baltarusijoje** – Baltarusijoje rengiami visuotiniai rinkimai, kai išrenkamas valstybės vadovas – prezidentas ir įstatymų leidžiamosios valdžios atstovai. Rinkimus organizuoja Baltarusijos centrinė rinkimų komisija. 

Prezidentą penkeriems metams renka Baltarusijos Respublikos piliečiai. Nacionalinį susirinkimą () sudaro dveji rūmai – Atstovų rūmai () ir Respublikos Taryba (). Atstovų rūmuose posėdžiauja 110 deputatų, išrinktų vienmandatėse rinkimų apygardose ketverių metų kadencijai. Respublikos Taryboje yra 56 nariai, renkami netiesioginiais rinkimais, kuriuos skiria regioninės deputatų tarybos ir 8 nariai, kuriuos skiria šalies prezidentas.

Baltarusija yra prezidentinė respublika. Nors opozicinėms partijoms leidžiama dalyvauti rinkimuose, tačiau nelaikoma, kad jos turi realią galimybę gauti valdžios svertų. 2016 m. vasario mėn. išleistame „Rinkimų integracijos projekte“, skirtame 2015 m. visuotiniams rinkimams, Baltarusija įvertinta kaip „neatitinkanti tarptautinių rinkimų vientisumo standartų“.
Nuo 1996 m. Europos Sąjunga ir JAV nepripažino sąžininga ir teisinga nė vienos  Baltarusijos rinkimų kampanijos, o Europos saugumo ir bendradarbiavimo organizacijos (ESBO) stebėtojai pavadino falsifikacija prezidento rinkimų 2001 m. rezultatus.

## Šaltiniai
Baltarusijos centrinė rinkimų komisija

**Baltarusijos centrinė rinkimų komisija**, *CRK* (), oficialiai **Baltarusijos Respublikos centrinė rinkimų ir respublikinių referendumų pravedimo komisija** () – valstybinė institucija, organizuojanti rinkimus ir referendumus Baltarusijoje. Įsikūrusi Minske, Vyriausybės rūmuose, Sovetskajos g. 11. Jos pirmininkė nuo 1996 m. (su pertraukomis) – Lidija Jermošina.

CRK pastoviai veikianti, sudaroma remiantis Baltarusijos Konstitucijos nuostatomis. Jos teisinį statusą reglamentuoja Baltarusijos Respublikos rinkimų kodeksas. Komisijos darbo tvarka nustatyta jos reglamentuose. Komisijos narių kadencija trunka 5 metus. Komisiją sudaro Baltarusijos prezidentas ir Nacionalinio susirinkimo taryba pariteto pagrindu (po 6 narius) iš kandidatų, kuriuos rekomenduoja regioninių ir Minsko miesto tarybų prezidiumai ir atitinkami vykdomieji komitetai.

## Istorija

CRK įkurta 1989 m. gruodžio 4 d. Baltarusijos TSR Aukščiausiosios Tarybos. Jos veikla buvo apibrėžta tais pačiais metais priimtame įstatyme „Dėl liaudies deputatų rinkimų Baltarusijos TSR“. Komisiją sudarė pirmininkas, du pavaduotojai, sekretorius, 15 narių.

1998 m. – priimta į Centrinės ir Rytų Europos rinkimų organizatorių asociaciją.
 
2006 m. po eilinių Baltarusijos prezidento rinkimų CRK pirmininkė Lidija Jermošina buvo įtraukta į sąrašą su daugiau kaip 40 Baltarusijos vyriausybės narių, kuriems buvo uždrausta atvykti į Europos Sąjungą ir Jungtines Valstijas. Jai buvo mesti kaltinimai dėl manipuliavimo rinkimų rezultatais. Draudimas buvo panaikintas 2008 m.

2011 m. sudaryta dabartinė sudėtis (12 narių).

## Šaltiniai

## Nuorodos

* Oficiali svetainė
Someone Saved My Life Tonight

**„Someone Saved My Life Tonight“** – daina, kurią parašė Elton John ir jo dainų tekstų autorius Bernie Taupin. Ji buvo išleista ant 1975 m. albumo „Captain Fantastic and the Brown Dirt Cowboy“. 1975 m. birželio 23 d. buvo išleista kaip singlas – vienintelis singlas iš albumo. 

## Reikšmė
Kaip ir visos albume esančios dainos, ši taipogi yra autobiografinė. Joje nupasakojama, kaip kartą Eltonas bandė nusižudyti. Tai buvo 1968 m. dar prieš Eltonui ir Bernie tampant įžymiems. Eltonas buvo susižadėjęs su tuometine savo mergina Linda Woodrow. Jie trys gyveno viename bute Londone. Iš tikrųjų Eltonas nejautė nuoširdžios meilės savo merginai, todėl jautėsi tarsi įkalintas jų santykiuose. Kadangi visa tai jam atrodė beviltiška, Eltonas nusprendė pakelti prieš save ranką paleisdamas dujas savo namuose šitaip nesėkmingai bandydamas apsinuodyti. Jis bandė guostis dėl savo problemų draugams, ypač Long John Baldry, kuris patarė Eltonui nutraukti visus vedybinius planus, jeigu nori išsaugoti savo muzikinę karjerą. Kitą dieną autobusiuku pas Eltoną atvyko jo tėvai, kurie šį pasiėmė, kad parvežtų namo. Parodydamas pagarbą Long John Baldry, Bernie jį pamini dainos žodžiuose, kur jis įvardijamas "Sugar Bear".

## Šaltiniai
Balsadėžė

**Balsadėžė**, arba *balsavimo dėžė, urna* – konteineris su kiauryme jo viršuje balsavimo biuleteniams įmesti ir saugoti. Dažniausiai tai keturkampė dėžė, kuri gali būti pagaminta iš įvairių medžiagų. Prieš pradedant balsavimą, rinkimų komisijos nariai užantspauduoja konteinerį, kuris slapto balsavimo procese užpildomas rinkėjų biuleteniais. Atidaromas tik pasibaigus balsavimui, norint suskaičiuoti įmestus biuletenius.

Kai kuriose šalyse, siekiant išvengti balsavimo procedūros pažeidimų, pavyzdžiui, neteisėto papildomų biuletenių įmetimo, įstatymu nustatyta, kad balsavimo dėžės turi būti skaidrios, permatomos. Taip stebėtojai gali matyti balsavimo procesą ir prieigą prie balsavimo dėžių, be to, gali būti pasitelkiamos vaizdo stebėjimo sistemos.

## Istorija
  
Romos respublikoje iš pradžių kiekvienas rinkėjas pareikšdavo savo pasirinkimą žodžiu pareigūnui, kuris jo balsą užrašydavo oficialioje lentelėje. Tačiau vėliau Respublikoje buvo įvestas slaptas balsavimas, ir rinkėjai savo balsus pradėjo registruoti stiliumi ant vaškuotų buksmedžio lentelių, kurias įmesdavo į balsavimo urną.

Pirmą kartą Anglijoje, Pontefrakte (Vakarų Jorkšyras) balsavimas su popierinių biuletenių metimu į balsadėžę užfiksuotas 1872 m. rugpjūčio 15 d. pagal sąlygas, numatytas neseniai tais pačiais metais priimtame Balsavimo akte. Pontefrakto muziejuje saugoma išlikusi originali balsavimo dėžė su vaškiniu antspaudu.

## Lietuvoje

Pagal naujus reikalavimus, nuo 2019 m. įprasto skaidraus permatomo balto plastiko balsadėžės rinkimuose tapo nepermatomos, nors dar ne taip seniai buvo reikalavimas, kad urnos būtų skaidrios. Dėl sulaukiamų skundų ir iš rinkėjų, ir iš politinių partijų, kad neva kai kuriuose biuleteniuose matyti, už ką rinkėjas balsavo, Vyriausioji rinkimų komisija atsižvelgė į šias pastabas. Balsadėžė turi būti tokia, kad nebūtų matomas jos turinys. Jei turima balsadėžė yra skaidri, ji turi būti apklijuota matine plėvele.

## Šaltiniai
Jüri Ratas

**Juris Ratasas** (; g. 1978 m. liepos 2 d. Taline) – Estijos politikas, Centro partijos pirmininkas, 2016–2021 m. užėmęs Estijos ministro pirmininko postą. 2007 m. balandžio 2 d. išrinktas antruoju vicespikeriu Estijos parlamente, 2005–2007 m. buvo Talino meras.

## Biografija

2002 m. baigė Talino technikos universitetą, įgijo ekonomikos magistro laipsnį. 2005 m. baigė Tartu universiteto teisės bakalauro studijas. Buvo Talino meras nuo 2005 m. lapkričio mėn. iki 2007 m. kovo mėn. Nuo 2003 m. balandžio mėn. iki 2004 m. spalio mėn. ir 2005 m. nuo kovo iki lapkričio mėn. – miesto vicemeras.

2016 m. lapkričio mėn. pradžioje parlamente buvo išreikštas nepasitikėjimas Taavi Rõivas vyriausybe, o po keleto konsultacijų Estijos parlamentas lapkričio 23 d. patvirtino naują vyriausybės vadovą Jurį Ratasą.

2021 m. sausio 13 d. atsistatydino dėl jo Centro partijos aukšto rango nariams iškeltų įtarimų korupcija.

## Asmeninis gyvenimas
Jo tėvas Rein Ratas – politikas, Centro partijos veikėjas.

J. Ratas vedęs, turi dukrą ir tris sūnus. Yra tikintis, lanko Talino šv. Olafo bažnyčią. Be estų kalbos, gerai moka anglų kalbą, supranta rusų, švedų ir portugalų kalbas. Jo pomėgiai: šachmatai, skaitymas, jodinėjimas.

## Šaltiniai

## Nuorodos
* Oficiali svetainė
* Biografija Talino miesto svetainėje

|-

|-

https://www.vz.lt/verslo-aplinka/2021/01/13/atsistatydino-estijos-premjeras-j-ratas
Stevo Pendarovski

**Stevas Pendarovskis** (, g. 1963 m. balandžio 3 d. Skopjėje, Makedonijos socialistinėje respublikoje, Jugoslavijoje) – Šiaurės Makedonijos politinis ir valstybės veikėjas, politologas, šalies 5-tasis prezidentas, postą užėmęs 2019 m. gegužės 12 d. 

## Biografija

S. Pendarovskis baigė teisės bakalauro studijas Skopjės Kirilo ir Metodijaus universitete 1987 m. Vėliau baigė politologijos magistro ir doktorantūros studijas tame pačiame universitete. Nuo 2008 m. buvo Skopjės universiteto Amerikos koledžo docentas tarptautinio saugumo, užsienio politikos ir globalizacijos srityse.

S. Pendarovskis dirbo Vidaus reikalų viceministru viešiesiems ryšiams ir 1998–2001 m. šios ministerijos Analizės ir tyrimų departamento vadovu. Jis buvo prezidento Boriso Trajkovskio nacionalinio saugumo ir vyriausiasis užsienio politikos patarėjas  nuo 2001 m. iki Trajkovskio mirties 2004 m. Iki 2005 m. vadovavo nacionalinei rinkimų komisijai, po to nuo 2005 iki 2009 m. vėl užėmė nacionalinio saugumo ir vyriausiojo užsienio politikos patarėjo pareigas sekančio prezidento Branko Crvenkovskio komandoje.

Jis buvo kandidatas 2014 m. Makedonijos prezidento rinkimuose, atstovavęs opozicinę Makedonijos socialdemokratų sąjungą (užėmė antrą vietą). Laimėjo 2019 m. prezidento rinkimus, surinkęs daugiau kaip 51% balsų.

## Nuorodos

* Biografija
* Oficialus Makedonijos prezidento tinklalapis.
Ningbo

**Ningbo** () – Kinijos Liaudies Respublikos miestas Džedziango provincijoje. 3,5 mln. gyventojų (2012). Prekybos ir žvejybos uostas, statomi laivai. Geležinkeliais ir plentais sujungtas su Hangdžou. Yra oro uostas. Maisto, tekstilės, chemijos, elektronikos pramonė, žemės ūkio įrenginių gamyba. Turizmas. Yra trys universitetai, mokslinių tyrimų institutas. Mieste yra seniausia Kinijos biblioteka (XVI a.). Baoguo šventykla. Netoli Ningbo gaunama nafta, kasamos akmens anglys.

Alytaus miestas partneris nuo 2014 m.

## Miestai partneriai
Sortinas

**Sortinas** (, ) – Italijos miestas Sicilijoje, Sirakūzų provincijoje. Miestas įsikūręs Anapo upės slėnyje.

Tarp Sortino ir Ferlos miestų yra Pantalikos nekropolis – UNESCO Pasaulio paveldo sąrašo objektas.

Pirmasis miestas šioje vietoje buvo Panterga, tačiau jis buvo visiškai sugriautas 1693 m. žemės drebėjimo (7.4 M galingumo – paties didžiausio Italijos istorijoje). Po to miestas buvo atstatytas ir pavadintas Sortinu.

## Miestai partneriai
* Rydštatas, Vokietija
* Murtero sala, Kroatija
* Tauragė, Lietuva
Rokas Stanulevičius

**Rokas Stanulevičius** (g. 1994 m. spalio 2 d.) – Lietuvos futbolininkas, saugas.

## Karjera
### FK Ekranas
Profesionalo karjerą pradėjo 2013 m. Panevėžio „Ekrane“. Klube rungtyniavo iki 2014-ųjų sezono pabaigos.

### FK Trakai
2015 m. atstovavo tuometiniam „Trakų“ klubui.

### Izraelis
Buvo parduotas į Izraelį. Hapoel Ironi Kiryat Shmona FC ekipoje sužaidė šešis susitikimus. 

Vėliau persikėlė į kitą Izraelio klubą Hapoel Nof HaGalil FC. Jame sužaidė 34 susitikimus ir pasižymėjo trimis įvarčiais.

### Latvija
Žaidė Latvijoje. 

### FK Panevėžys
2019 m. grįžo į Lietuvą ir atstovavo FK Panevėžys. A lygoje sužaidė 15 rungtynių.

2020 m. sausio mėn. pranešta, kad žaidėjas palieka „Panevėžio“ klubą.

### FC Džiugas
2020 m. vasario 15 d. pranešta, kad biržietis tapo Telšių „Džiugo“ nariu. 

2021 m. karjerą tęsė Džiugo ekipoje. 2021 m. balandžio 8 d. rungtynėse prieš Nevėžį pasižymėjo įvarčiu ir prisidėjo prie varžovų triuškinimo (3:0).

2021 m. lapkričio mėn. pasirodė interviu, kuriame žaidėjas papasakojo apie savo karjerą, traumas, operacijas ir ateities planus.

### FK Panevėžys
2022 m. atstovavo „Panevėžio“ klubui.
2022 m. kovo 6 d. oficialiai debiutavo panevėžiečių gretose A lygos rungtynėse prieš „Riterių“ klubą.

2022 m. kovo 11 d. rungtynėse prieš FK Kauno Žalgiris pasižymėjo pelnydamas vienintelį įvartį, kuris garantavo pergalę panevėžiečiams rezulutatu 1:0.

2023 m. sausio 11 d. tapo aišku, kad žaidėjas palieka klubą.

### Cork City
2023 m. liepą tapo žinoma, kad karjerą tęs Cork City FC (Airija). 2023 m. liepos 15 d. debiutavo klube rungtynėse prieš Sligo Rovers FC. Pasirodė po keitimo, kai rezultatas buvo 2:0 varžovų naudai. Galutinis rezultatas – 3:0 Sligo Rovers FC naudai. Dėl traumų Airijoje sužaidė vos penkerias rungtynes.

### DFK Dainava
2024 m. vasario 29 d. tapo žinoma, kad futbolininkas atstovaus Alytaus „Dainavai“.

2024 m. balandžio 20 d. debiutavo A lygos rungtynėse prieš „Šiaulius“. Futbolininkas rungtynes pradėjo ant atsarginių suolelio, o į aikštelę buvo mestas 85 minutę po keitimo vietoje Krivokapičiaus. Šiauliečiai minimalia persvara 1-0 nugalėjo varžovus.

2024 m. gruodžio 30 d. tapo žinoma, kad futbolininkas paliko klubą.

### FK Riteriai
2025 m. vasario 18 d. tapo žinoma, kad futbolininkas persikėlė į FK Riteriai.

2025 m. kovo 1 d. oficialiai debiutavo A lygos rungtynėse prieš „Sūduvą“. Futbolininkas susitikimą pradėjo startinėje sudėtyje ir žaidė iki finalinio švilpuko. 32 minutę pasižymėjo įvarčiu, kai realizavo 11 metrų baudinį. Marijampolės „Sūduva“ rungtynes laimėjo rezultatu 4-3.

## Statistika
; A lygos statistika

; Spalvų reikšmės: 
:  rungtyniavo A lygoje;
:  varžėsi Pirmoje lygoje;

## Pasiekimai
; **su [[FK Panevėžys]]**
* A lygos trečioji vieta: 2022 m.

## Išnašos

## Nuorodos
* toplyga.lt svetainė
* SOCCERWAY
* Transfermarkt
* lietuvosfutbolas.lt
* Globalsportsarchive
Siolvesborgas

**Siolvesborgas** – Švedijos Blekingės provincijos miestelis. Istoriškai svarbus miestas.

## Istorija
Miestas buvo įkurtas XII amžiuje, išaugo aplink bažnyčią, vienuolyną ir vėliau pilį. 

1445 m. miesto  teises suteikė karalius Kristupas Bavaras, kuris buvo Danijos, Švedijos ir Norvegijos karaliumi.

Miestas buvo prie pagrindinio kelio, jungiančio tuometinius Danijos Skonės ir Blekingės rajonus, todėl čia buvo pastatyta tvirtovė. 

Siolvesborgas tapo provoncijos centru. Tačiau kilus karui tarp Danijos ir Švedijos, senieji miestai į vakarus iki Siolvesborgo buvo sudeginti.

Siolvesborgo miesto prekybos privilegijos buvo atšauktos ir suteiktos Kristianstadui. Taigi, miestas tapo mažiau svarbiu ir ilgainiui prarado savo reikšmę.

1773–1798 m. čia laikinai veikė Fajanso fabrikas, tačiau gamyba buvo nutraukta.

1637 m. Kniaredo mūšyje danai buvo nugalęėti švedų kariuomenės ir pilis atiteko švedų karūnai.

buvo atsisakyta po švedų pralaimėjimo švedams. Vietoj to, kad švedai užgrobtų pilį, pilies valdytojas nusprendė, kad pilis turėtų būti sudeginta. Šiandien yra išliekę tik pilies griuvėsiai.

Miesto privilegijos buvo atkurtos 1841 m. valdant Švedijos karaliui Karoliui XIV Jonui.

## Miestai partneriai
*  Ukmergė;

## Sportas
* FC Giffarna (futbolo klubas);
* „Svarta Led“ futbolo stadionas;
* Hörvikens IF (futbolo klubas);
* „Gröna Vallen“ futbolo stadionas;
* Sölvesborgs GoIF (futbolo klubas);

## Nuorodos
*Miesto svetainė
Boksholmas

**Boksholmas** () – Švedijos miestelis, esantis Esterjotlando lene. Buvo pramonės centru su plieno gamykla, lentpjūve, dabar tapęs turistų traukos centru.

## Istorija
Gamykla buvo įkurta 1754 m. Pertvarkyta į akcinę bendrovę 1872 m. Nuo devintojo dešimtmečio pradžios gamyklos veikla (įskaitant plieno gamyklas, lentpjūves, pieną ir žemės ūkį) buvo padalyta tarp kelių skirtingų bendrovių.

Mieste yra malūno muziejus, kuriame įrengtas pramonės muziejus.

## Miestai partneriai
*  Plungės rajono savivaldybė;

## Sportas
* Boxholms IF (futbolo klubas);
* „Svartåvallen“ futbolo stadionas;

## Šaltiniai

## Nuorodos
* Miesto svetainė
Made in England

**„Made in England“** – dvidešimt ketvirtasis anglų atlikėjo Elton John albumas, išleistas 1995 m. Albumas sulaukė pripažinimo su daina „Believe“, kuri pasiekė 15-tą vietą Jungtinėje Karalystėje ir 13-tą vietą Jungtinėse Valstijose – vienintelis hitas iš albumo, patekęs į Top 20 Amerikoje. Po dainos sėkmės, Eltonas koncertavo Brazilijoje, Argentinoje, Čilėje, Peru, Šveicarijoje, Lenkijoje, Prancūzijoje, Italijoje, Jungtinėje Karalystėje bei Japonijoje, kur atliko dainas „Believe“, „Made in England“, „Blessed“, „Lies“ ir „Pain“.

## Dainų sąrašas
Visas dainas parašė Elton John ir Bernie Taupin.

# „Believe“ – 4:55
# „Made in England“ – 5:09
# „House“ – 4:27
# „Cold“ – 5:37
# „Pain“ – 3:49
# „Belfast“ – 6:29
# „Latitude“ – 3:34
# „Please“ – 3:52
# „Man“ – 5:16
# „Lies“ – 4:25
# „Blessed“ – 5:01

## Singlai
Simrishamnas

**Simrishamnas** () – Švedijos Skonės provincijos miestelis. 2018 m. čia būta 6,9 tūkst. gyventojų. Yra uostas ir geros sąlygoms turistams.

## Istorija
Pirmą kartą paminėtas (kaip Symbrishafn) 1161 m., o kaip miestas 1361 m.

1658 m. Skonės provincija pagal Roskildės sutartį buvo Danijos perleista Švedijai. Tuo metu mieste gyveno apie 200 žmonių. Augimas buvo gana nežymus iki maždaug 1810 m., kai gyventojų skaičius pasiekė 700 asmenų, 1850 m. jau buvo 1365, o 1890 m.

1971 m. miestas tapo savivaldybės centru, turinčiu apie 20 000 gyventojų.

## Miestai partneriai
*  Palanga;

## Galerija

File:Hotell Svea, Simrishamn.jpg|Uostas ir viešbutis
File:Simrishamns hamn 2014.jpg|Uostas
File:Stora Rådmansgatan i Simrishamn.jpg|Tipiški pastatai mieste
File:Simrishamns rådhus.jpg|Rotušė
File:Konstverk, Simrishamns hamn.jpg|Uostas.


## Sportas
* Österlens IK (ÖIK), rankinio klubas.
* Österlens GK, golfo klubas.

## Šaltiniai

## Nuorodos
* Simrishamn
* Österlen
Loma (Švedija)

**Loma** () – Švedijos Skonės provincijos miestelis. 2018 m. čia būta 13,5 tūkst. gyventojų. Pajūryje yra uostas ir geros sąlygoms turistams.

## Istorija
Pirmą kartą paminėta Knuto akte 1085 metais. Miestas buvo natūralus muitinės, laivybos ir prekybos uostas. Loma turėjo miesto statusą, nors vėliau jį prarado Malmės naudai.

Gyvenvietė išaugo po to, kai Frans Henrik Kockum 1874 m. Lomoje įkūrė plytų gamyklą. Ji buvo viena iš didžiausių Švedijoje. Savo svarbą tuo metu atgavo uostas, kuriuo buvo išgabenama gamyklos produkcija.

AB „Skånska Cement“ buvo įkurta 1871 m. ir pradėjo gaminti „Portland“ cementą.

Mieste veikė ir asbesto cemento gamykla, žinoma kaip „Lomma Eternit“, kuri 1977 m. buvo uždaryta po to, kai darbuotojai susirgo dėl kenksmingo asbesto poveikio.

## Sportas
* GIF Nike (futbolo klubas);
* „Lomma IP“ stadionas.

## Miestai partneriai
*  Pagėgių savivaldybė;

## Galerija

Stranden i Lomma–flygbild 06 september 2014.jpg|Pajūrio ruožas 
Lomma, Sweden marketsquare.jpg|Aikštė
Lomma hamn 6.jpg|Miesto gatvė
Räddningsstation Lomma 02.JPG|Uoste
Lomma bibliotek 02.JPG|Biblioteka


## Šaltiniai

## Nuorodos
* Lomma (schwedisch, PDF)
Žvirblinių ąžuolas

**Žvirblinių ąžuolas** – išskirtinio amžiaus ir išvaizdos ąžuolas, augantis Pakruojo rajone, Pašvitinio seniūnijoje, Žvirblinių kaime, 1,6 km į šiaurės vakarus nuo Pašvitinio miestelio, šalia kelio  (kelio nuorodų nėra). 

Medis keroja atviroje lygioje laukymėje, netoli buvusią sodybvietę žyminčių medžių eilės, iš toli gerai matomas. Visai šalia auga kitas lapuotis medis. Paminklinis ąžuolas prižiūrėtas, aptvertas apsaugine tvorele, 2018 m. jį tvarkė įmonės UAB „Arbovita ir Ko“ arboristai (lajos šakos nugenėtos, sutvirtintos lynais).

LR Aplinkos ministras ąžuolą paskelbė valstybės saugomu botaniniu gamtos paveldo objektu 2018 m. balandžio 16 d. įsakymu Nr. D1-300.

## Duomenys

* Medžio rūšis: paprastasis ąžuolas (*Quercus robur L.*)
* Aukštis: 24,2 m
* Kamieno apimtis 1,3 m aukštyje: 6,05 m
* Amžius: neskelbiama

## Šaltiniai

## Nuorodos

* Saugomų teritorijų valstybės kadastras 
* [Žvirblinių ąžuolas ''vstt.lt'' žemėlapyje](https://vstt.lrv.lt/uploads/vstt/documents/files/Gamtos%20paveldo%20objektai/Zvirbliniu_azuolas(1).pdf).
Simas Gedžiūnas

**Simas Gedžiūnas** (g. 2000 m. gruodžio 2 d.) – Lietuvos futbolininkas, rungtyniaujantis saugo pozicijoje.

## Karjera
Nuo 2014 m. atstovavo FRK Feniksas (Kaunas). Žaidė jaunių lygose. Nuo 2016 m. žaidė Stumbro–FRK Fenikso ekipoje U-19 jaunimo lygoje.

### Kauno „Stumbras“
Nuo 2016 m. priklausė Kauno rajono „Stumbrui“. 2016 m. rugsėjo 26 d. debiutavo Antroje lygoje, o Stumbras B sutriuškino Kauno „Lygį“ rezultatu 10-0. Simas Gedžiūnas pasirodė startinėje sudėtyje ir žaidė visas rungtynes. 2016 m. spalio 10 d. pelnė įvartį rungtynėse prieš Kybartų „Sveikatą“. Į aikštelę išbėgo po keitimo 64 min., o 77 min. pelnė įvartį ir rezultatas tapo 3-0. Susitikimas baigėsi triuškinančia kauniečių pergale 4-0.

Nuo 2017 m. sezono Stumbras B rungtyniavo Pirmoje lygoje. 2018 m. sezone Simas Gedžiūnas buvo registruojamas A lygos rungtynėms, tačiau tais metais į aikštę neišbėgo. Rungtyniavo Stumbras B ekipoje. 2018 m. balandžio 13 d. pelnė pirmą savo įvartį Pirmoje lygoje rungtynėse prieš Trakai B.

2019 m. kovo 31 d. debiutavo pagrindinėje „Stumbro“ komandoje A lygos rungtynėse prieš Marijampolės „Sūduvą“. Aikštelėje pasirodė po keitimo, vietoje Thompson Gavi, pačioje rungtynių pabaigoje (90+4 min.), o „Stumbras“ nugalėjo varžovus rezultatu 2-0. 2019 m. A lygos sezonas klubui prasidėjo puikiai, tačiau netrukus buvo atšaukta UEFA licencija, klubas nebevyko į A lygos rungtynes ir buvo pašalintas iš čempionato. 

Futbolininkai paliko klubą. Simas Gedžiūnas kurį laiką atstovavo „Elektrėnų Versmės“ klubui mėgėjų pirmenybėse.

### „Hegelmann Litauen“
Nuo 2021 m. priklausė Kauno rajono futbolo klubas „Hegelmann Litauen“ klubui. Tuomet rungtyniavo Hegelmann Litauen B komandoje. 2021 m. kovo 27 d. debiutavo Antros lygos rungtynėse prieš „Šilutės“ klubą. Po Simo Gedžiūno įvarčio „bekai“ pirmavo (1-0), tačiau nesugebėjo išlaikyti persvaros ir pralaimėjo šilutiškiams rezultatu 1-2. 2021 m. rugpjūčio 13 d. pelnė net tris įvarčius rungtynėse prieš Kauno Žalgiris C ir svarbiai prisidėjo prie „bekų“ pergalės triuškinančiu rezultatu 6-0.

2021 m. rugsėjo 8 d. pranešta, kad taip pat atstovaus FK Kauno Žalgiris (futsal) komandai.

### FK Garliava
2026 m. kovo 3 d. FK Garliava pranešė kad žaidėjas prisijungė prie klubo.

## Statistika
; A lygos statistika

Spalvų reikšmės: 
: Ekipa žaidė A lygoje;
: Pirmos lygos ekipa;
: Antros lygos ekipa;

## Išnašos

## Nuorodos
* alyga.lt svetainė
* SOCCERWAY
* Transfermarkt
* lietuvosfutbolas.lt
Skurupas

**Skurupas** – Švedijos Skonės provincijos miestelis. 2015 m. čia būta 8 tūkst. gyventojų. Vykdoma plytų, pieno ir žemės ūkio įrangos gamyba.

## Istorija
Bažnyčia Skurupo kaime buvo pastatyta XII a. Viduramžiais čia stovėjo pilis, kuri buvo nugriauta.

Kai 1874 m. atidarytas Malmės-Istado geležinkelis (MYJ), dar vadinamas „Grevebanan“ kaimas pradėjo augti.

1900 m. čia gyveno 983 asmenys, 1960 m. jau 3320, o 2015 m. viršijo 8 tūkst ribą.

## Miestai partneriai
*  Varėnos rajono savivaldybė.

## Sportas
1950 m. čia įsikūrė šaudymo iš lanko klubas (). Skurupo klubo nariai yra užėmę daugybę prizinių vietų įvairaus rango varžybose tiek nacionaliniu, tiek tarptautiniu mastu.

## Šaltiniai
Bogensė

**Bogensė** – miestas Danijoje, Fiūno saloje, šiaurinėje dalyje. 2014 m. duomenimis, gyventojų skaičius buvo 3,7 tūkst. 

## Istorija
Vienas iš seniausių Danijos miestų, turintis turtingą istoriją. Pirmą kartą buvo paminėtas 1288 m. Jis buvo įkurtas kaip prekybos postas XII a. pabaigoje. Manoma, kad miestas išaugo dėl kelto, kuris viduramžiais jungė Fiūną ir Jutlandiją. 

XVI a. Bogensė klestėjo prekyba, tačiau jai sunykus 1672 m. mieste gyveno tik 438 gyventojai. 

XX a. miesto gyventojai ir toliau vertėsi prekyba, tačiau susidūrė su vis didėjančia netoliese esančios Odensės konkurencija.

Pastaruoju metu miesto vystymasis labiau nukreiptas į paslaugų sektorių. Svarbiu pajamų šaltiniu tapo turizmas.

## Miestai partneriai
*  Jurbarkas;

## Galerija

File:Bogensebanen92KristianslundvejNV.JPG|
File:Brenderupbanen98VedDiget.JPG|
File:Denmark-Bogense-Bybaekken.jpg|
File:Bogense vandtårn 2.jpg|


## Nuorodos
*Miesto svetainė
Maribo

**Maribo** – miestas Danijoje, Lolando saloje, centrinėje jos dalyje. Pagal 2019 m. duomenis, gyventojų skaičius buvo 5,8 tūkst. Mieste buvo alaus darykla „Maribo Bryghus“, tačiau 2008 m. jos savininko „Unibrew“ darykla buvo uždaryta. „Maribo Øl“ pavadintas alus vis dar gaminamas kitur.

## Istorija
Šv. Brigita (1303–1373) čia įkūrė jos vardo ordino padalinį. 1416 vienuolių iš Vadstenos buvo atsiųsti į Maribą, kur buvo įkurtas vienuolynas. 1536 m. vienuolynas buvo uždarytas, nes Danijoje įsigalėjo liuteronybė.

Šiais laikais miestas yra savivaldybės centras, netoliese yra oro uostas.

## Miestai partneriai
*  Mažeikiai;

## Galerija

Image:Maribo - gamle huse2.JPG|Maribo
Image:Maribo - gamle huse3.JPG|Ligoninė


## Nuorodos
*Miesto svetainė
Frederiksbergas

**Frederiksbergas** – miestas Danijoje, prikauso Hovedstadeno regionui; Kopenhagos priemiestis, jai iš dalies administraciškai pavaldus. Pagal 2019 m. duomenis gyventojų skaičius buvo 103,9 tūkst.

## Istorija
Frederiksbergo istorija prasidėjo 1651 m. birželio 2 d., kai karalius Frederikas III suteikė 20 valstiečių teisę apsigyventi šioje vietoje. Ūkininkavimas nebuvo labai sėkmingas, o 1697 m. dauguma miesto sudegė. Tai reiškė, kad valstiečiai negalėjo sumokėti mokesčių, o žemė grįžo karaliams.

1700–1703 m. karalius Frederikas IV pastatė rūmus ant kalvos, o atstatytas miestas kalvos papėdėje pakeitė pavadinimą į Frederiksbergą. Kai kuriuos namus čia įsigijo turtingi Kopenhagos piliečiai.

Iš pradžių miestas augo lėtai, gyventojų skaičius išaugo nuo 1 000 (1770 m.) iki 1 200 (1800 m.), o 1850 m. pasiekė tris tūkstančius.

Šiandien Frederiksbergą sudaro beveik vien tik 3–5 aukštų gyvenamieji namai, dideli vienos šeimos namai ir dideli parkai.

## Miestai partneriai
Miestas palaiko ryšius su šiais miestais:
*  Tartu
*  Hemenlina
*  Habnarfjorduras
*  Cėsys
*  **[[Palanga]]**
*  Berumas
*  Upsala

## Galerija

Julius_Thomsens_Plads_and_Sankt_Markus_Kirke.jpg|
Frederiksberg_Allé_-_parking_lanes.jpg|
People_in_Frederiksberg_Have,_Copenhagen,_Denmark.JPG|
Den_grønne_sti_frederiksberg_cykeltæller.jpg|


## Nuorodos
* Miesto svetainė
Šilų ąžuolas

**Šilų ąžuolas** – išskirtinis ąžuolas, augantis Pakruojo rajone, Klovainių seniūnijoje, Šilų kaime, 5 km į rytus nuo kelio , skaičiuojant nuo Gačionių, arba 3 km į pietus nuo kelio . Medis išlakus, išsiskiriantis aukštu 34 m kamienu, kurio grublėtos žievės struktūra atrodo kaip sukta. 

## Augavietė

Augavietė yra Puodžiškių miške, priklauso Pakruojo miškų urėdijos Klovainių girininkijos (72 kv., 7 skl.) teritorijai. Į rytus nuo ąžuolo plyti Šermukšnių durpyno botaninis–zoologinis draustinis. Paminklinis medis auga atokioje vietoje, apsuptas brandaus miško, visai šalia buvusios kirtavietės, užsodintos ąžuoliukais ir apaugusios savaiminiu berželių jaunuolynu, apjuostos tinklo tvora. Aptvertas sklypas šiauriniu pakraščiu priartėja prie ąžuolo (apie 20 m), vakariniu – ribojasi su kvartaline proskyna, kurioje ant miško keliuko stūkso nemažas riedulys, pietiniu – su žvyrkeliu, vedančiu per mišką į Šilų viensėdį. 2019 m. duomenimis, kelio nuorodų ar kitų pastebimų informacijos ženklų prie objekto nebuvo. 

LR Aplinkos ministras ąžuolą paskelbė valstybės saugomu botaniniu gamtos paveldo objektu 1999 m. lapkričio 3 d. įsakymu Nr. 345.

## Duomenys

* Medžio rūšis: paprastasis ąžuolas (*Quercus robur L.*)
* Aukštis: 34 m
* Kamieno apimtis 1,3 m aukštyje: 3,48 m
* Amžius: neskelbiama

## Nuorodos

* Saugomų teritorijų valstybės kadastras
Lavrijas

**Lavrijas** () – uostamiestis Graikijoje, Atikos periferijoje, 60 km į pietryčius nuo Atėnų. Lavrijas yra reikšmingas dėl Antikos kultūros palikimo, čia buvo kasamas sidabras, naudotas monetų gamybai. Yra archeologijos muziejus. 

## Sportas

* Olympiacos Laurium (futbolas)
* Lavrio BC (krepšinis)

## Miestai partneriai

*  Aleksinačas, Serbija
*  Mangalija, Rumunija
*  Kaunas, Lietuva
Vankuverio salos vilkas

**Vankuverio salos vilkas** (*Canis lupus crassodon*) – šuninių (*Canidae*) šeimos žinduolis, aptinkamas Vankuverio saloje. Pirmąsyk paminėtas 1932 m. Atsargus, retai artinasi prie žmonių. Giminingas meksikiniam vilkui.

Vankuverio salos vilkas yra vidutinio dydžio, maždaug 26–32 cm aukščio, 120–150 cm ilgio ir sveria maždaug 60 kg. Paprastai būna pilkos, rudos ir juodos spalvos. Žiemą tampa visiškai balti. Daugiausiai maitinasi elniais, briedžiais, kartais užpuola naminius šunis.

## Nuorodos
Bill Withers

**Bilas Vizersas** (*William Harrison Withers Jr.*, 1938 m. liepos 4 d – 2020 m. balandžio 3 d.) – amerikiečių atlikėjas ir dainų autorius, grojęs tarp 1970 ir 1985 m. Geriausiai žinomas dėl tokių hitų, kaip „Lean on Me“, „Ain't No Sunshine“, „Use Me“, „Just the Two of Us“, „Lovely Day“ bei „Grandma’s Hands“. Wither’is išviso yra laimėjęs tris Grammy apdovanojimus, o aštuonis kartus nominuotas. 2009 m. buvo pastatytas dokumentinis filmas apie jį „Still Bill“. 2015 m. buvo įtrauktas į Rokenrolo šlovės muziejų.

## Diskografija

#### Studijiniai albumai

* *Just as I Am* (1971)
* *Still Bill* (1972)
* *+'Justments* (1974)
* *Making Music* (1975)
* *Naked & Warm* (1976)
* *Menagerie* (1977)
* *<nowiki/>'Bout Love* (1978)
* *Watching You Watching Me* (1985)

#### Gyvi albumai

* *Live at Carnegie Hall* (1973)

## Šaltiniai
Pin Ups

**„Pin Ups“** – septintasis britų atlikėjo David Bowie studijinis albumas, išleistas 1973 m. spalio 19 d. Jame įtrauktos Bowio perdainuotos kitų atlikėjų dainos (angl. *covers*), kurios buvo atlikėjo mėgstamiausi kūriniai. Albumas buvo įrašytas pasibaigus „*Ziggy Stardust*“ turui, bei buvo paskutinis įrašas, kurį prodiusavo Ken Scott. Albumo viršelyje pavaizduotas pats Bowie, kartu su modeliu Twiggy.

Albumą išleido „RCA Records“. Jungtinėje Karalystėje albumas net 21 savaitę išsilaikė pardavimuose ir šoktelėjo į 1-ą vietą. Dar kartą pardavimuose pasižymėjo 1983 m. tačiau šįkart išbuvo 15 savaičių ir tik 57-oje vietoje. 1990 m. albumas vėl pateko į pardavimų sąrašą, tik šįkart išbuvo vieną savaitę, o pasiekė 52-ą vietą.

## Dainų sąrašas

## Kūrybinė grupė

* David Bowie – vokalas, gitara, saksofonai, lūpinė armonikėlė, aranžuotės, pritariamieji vokalai, sintezatoriai
* Mick Ronson – gitara, pianinas, vokalas, aranžuotės
* Trevor Bolder – bosinė gitara
* Aynsley Dunbar – būgnai
* Mike Garson – pianinas, vargonai, klavesinas, elektrinis pianinas
* Ken Fordham – baritoninis saksofonas
* G. A. MacCormack – pritariamieji vokalai

**Techninis personalas**
* David Bowie – prodiusavimas
* Ken Scott – prodiusavimas
* Dennis MacKay – įrašo inžinierius
* Andy Scott – įrašo inžinierius

## Šaltiniai

## Literatūra
*
*
*